OpenLLM-France/wikimedia huggingface dataset:
# Liz Lachman

Liz Lachman és una escriptora, directora i compositora nord-americana. Ha treballat en curtmetratges guardonats com Getting to Know You, premiat al millor curtmetratge al V Festival Internacional de Cinema Gai i Lèsbic de Barcelona Pandora's Box, i Puppy Love. Nascuda a Detroit, actualment viu a Los Angeles. La seva parella és la xef Susan Feniger.

## Filmografia

* Getting to Know You (2005)
* Dante's Cove (2005) guió

## Música

* A Flintstone Family Christmas (1993)
* Puppy Love (2000)
* Damned River (1990)
* Lucky Day (1991)
* In the Arms of a Killer (1992)
* Gunmen (1994)
* The Glass Shield (1994)
* Capitol Critters (1995)
* The Babysitter (1995)
* Nightjohn (1996)
* The Wedding (1998)

## Premis

El 1988 va guanyar un Premi Emmy a l'assoliment destacat en direcció musical i composició per a una sèrie dramàtica per: "Santa Barbara" (compartit amb Dominic Messinger i Rick Rhodes)

## Referències

* ↑ «Passionista Liz Lachman — Filmmaker and Emmy-winning Musician and Composer» (en anglès).
* ↑ El Festival de Cine Gay se centrará en los nuevos modelos de familia, El País, 7 d'octubre de 2005
* ↑ McLaughlin, Katy «Mary Sue Milliken and Sue Feniger Share an Architect—To Whom They've Both Been Married» (en anglès). Wall Street Journal, 16-08-2013.
* ↑ «Celeb chef loves street food» (en anglès).
* ↑ Season VII: Susan Feniger + Liz Lachman, celebrity chef and filmmaker, Los Angeles, California, letsgetconsumed.com, 1 de desembre de 2020
* ↑ «Many Repeat Winners in Daytime Emmys» (en anglès americà), 30-06-1988.
# L'Empordà (cançó)

* Per a altres significats vegeu L'Empordà.
«L'Empordà» és una cançó de rock català composta per Josep Thió i lletrada per Jaume Rufí, que va ser popularitzada pel grup Sopa de Cabra amb Gerard Quintana com a cantant. Va ser publicada per primer cop l'any 1989 dins del primer disc del grup gironí, "Sopa de Cabra", malgrat que havia estat registrada prèviament en la seva maqueta Sopa de Cabra... l'any anterior. El seu primer disc "Sopa de Cabra" que incloïa per primer cop l'Empordà va vendre un total de 40.000 còpies. Amb el pas del temps, s'ha convertit en la cançó més emblemàtica del grup i en una de les més reeixides de la música en català en general.
La lletra de la cançó té com a protagonista en Siset i l'espai on se'n desenvolupa la història és la comarca històrica nord-gironina, l'Empordà. Jaume Rufí va reprendre el personatge d'en Siset de la cançó de "L'Estaca" de Lluís Llach com a protagonista de la cançó.
Malgrat que es va popularitzar amb els Sopa de Cabra, Thió l'havia escrita el 1983 per al seu grup d'institut, els Copacabana. La melodia de l'Empordà està inspirada en la cançó I'm going down de Bruce Springsteen. Gerard Quintana es va presentar al càsting de cantant del grup Sopa de Cabra escollint aquella mateixa cançó.
A banda de L'Empordà, Sopa de Cabra va viure d'altres èxits amb cançons com Camins, El boig de la ciutat, El far del sud o Seguirem Somiant. L'Empordà ha estat versionada en diverses ocasions, tot i que hi destaca la versió de Sabor de Gràcia i altres col·laboradors per al disc Podré Tornar Enrere. El Tribut a Sopa de Cabra del 2006 que coincidia amb el cinquè aniversari de la dissolució del grup.

## Referències

* 1 2 3 de Gràcia, Roger. «'L'Empordà' - No me la puc treure del cap» (Producció Televisiva). TV3, 2010. [Consulta: 2010].
* 1 2 3 «Sopa de cabra - L'Empordà». No me la puc treure del cap. TV3.cat. Arxivat de l'original el 24 d’octubre 2010. [Consulta: 11 novembre 2010].

## Enllaços externs

* Lletra de "L'empordà" a Viasona.cat
* 25 anys tocats per la tramuntana
# Línia evolutiva d'Aron

Aquesta línia evolutiva de Pokémon inclou Aron, Aggron i Lairon.

## Aron

Aron és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus acer i tipus roca i evoluciona a Lairon.

## Lairon

Lairon és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus acer i tipus roca. Evoluciona d'Aron i evoluciona a Aggron.

## Aggron

Aggron és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus acer i tipus roca i evoluciona de Lairon.

## Referències

* 1 2 3 «[Estrategia Aggron, Lairon, Aron]» (en castellà). 3D Juegos, 04-08-2011. Arxivat de l'original el 2020-08-09. [Consulta: 16 maig 2012].
* 1 2 3 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Aron a Bulbapedia (anglès)
* Lairon a Bulbapedia (anglès)
* Aggron a Bulbapedia (anglès)
Espècies de Pokémon :
# Collada dels Gavatxos

La Collada dels Gavatxos, Colladó dels Gavatxos, Colladó des Gavatxos o Coll des Gavatxos, és una collada que es troba en el límit de tres termes municipals i de tres comarques: la Vall de Boí (Alta Ribagorça), la Torre de Cabdella (Pallars Jussà) i Espot (Pallars Sobirà); en el límit del Parc Nacional d'Aigüestortes i Estany de Sant Maurici i la seva zona perifèrica.
El coll està situat a 2.667 metres d'altitud, a l'oest del Pic de Subenuix; comunica la Coma dels Pescadors (N) i la zona nord-occidental de la Vall Fosca (S).

## Rutes

Les rutes habituals són diverses:
* Les variants que surten des del Refugi d'Estany Llong, ja sigui per la Coma dels Pescadors o per Coma d'Amitges, pugen als Estanys dels Gavatxos i a la collada.
* Per la Vall Fosca, sortint des de la Portella (per damunt del pantà de Sallente), vorejant els estanys Tort, de Mariolo, Eixerola i de Castieso ascendeixen a la collada.

## Referències

* ↑ ICC - Institut Cartogràfic de Catalunya. Collada dels Gavatxos. [Consulta: 19/10/2013]
* ↑ Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)

## Bibliografia

* Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)
* Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)
* Institut Cartogràfic de Catalunya. Parc Nacional d'Aigües Tortes i Estany de Sant Maurici [mapa], Segona edició, 1:25.000. (abril 1998)
# Gun Fight

Gun Fight, conegut com a Western Gun al Japó i Europa, és una màquina recreativa de tir del 1975 dissenyat per Tomohiro Nishikado, i fabricat per Taito al Japó i Europa i per Midway a l'Amèrica del Nord. Va ser el primer videojoc que va representar el combat humà contra humà, mentre que la versió de Midway també va ser el primer videojoc en usar un microprocessador. Després del llançament de novembre de 1975 a Amèrica del Nord, es van vendre més de 8.000 màquines als Estats Units. Va ser portat a la videoconsola Bally Astrocade com un joc incrustat el 1977 així com diverses plataformes d'ordinadors domèstics.
El tema del joc consisteix en dos cowboys del Far West armats amb revòlvers i escalfant-se en un duel. Qui dispara l'altre vaquer guanya el duel. A diferència d'un duel de la vida real, tanmateix, tant els vaquers obtenen nombroses oportunitats de duel per aconseguir punts (un punt per acabar amb èxit). El joc va ser inclòs en el "Hall of Fame" de GameSpy el 2002.

## Referències

* 1 2 3 4 Stephen Totilo. «In Search Of The First Video Game Gun». Kotaku, 31-08-2010. [Consulta: 27 març 2011].
* 1 2 «Western Gun». The Arcade Flyer Archive. Killer List of Video Games. [Consulta: 2 abril 2011].
* 1 2 Chris Kohler. «Chapter 2: An Early History of Cinematic Elements in Video Games». A: Power-Up: How Japanese Video Games Gave the World an Extra Life. BradyGames, 2005, p. 18. ISBN 0-7440-0424-1 [Consulta: 27 març 2011].
* 1 2 Cassidy, William. «Gun Fight». GameSpy, 06-05-2002. Arxivat de l'original el 24 de gener 2013. [Consulta: 14 setembre 2012].
* ↑ Steve L. Kent (2001), The ultimate history of video games: from Pong to Pokémon and beyond : the story behind the craze that touched our lives and changed the world, p. 64, Prima, ISBN 0-7615-3643-4
* ↑ http://www.arcade-history.com/?n=gun-fight-upright-model-no.-597&page=detail&id=1040
* ↑ Shirley R. Steinberg. Boy Culture: An Encyclopedia. 1. ABC-CLIO, 2010, p. 451. ISBN 0-313-35080-9 [Consulta: 2 abril 2011].
* ↑ Mini-micro systems, Volume 11. Cahners Publishing, 1978, p. 46 [Consulta: 12 febrer 2012].
* ↑ «Gunfight (Astrocade)». GameFAQs. [Consulta: 12 febrer 2012].
* ↑ Gun Fight a AllGame
* ↑ «Atarimania - Arcade Classics: Sea Wolf II / Gun Fight». [Consulta: 1r febrer 2011].
* ↑ Cassidy, William. «Gun Fight». GameSpy, 06-05-2002. Arxivat de l'original el 25 d’abril 2012. [Consulta: 3 desembre 2011].

## Enllaços externs

* Gun Fight al Killer List of Videogames
* Arcade-History.com Gun Fight page
# Milany

El Milany (anomenat també Castell de Milany pel castell que es troba en aquesta serra) és una muntanya de 1.529 metres que es troba entre els municipis de Vidrà (Osona) i de Vallfogona de Ripollès (Ripollès).
Al cim s'hi troba un vèrtex geodèsic (referència 292089001).
Aquest cim està inclòs a la llistat dels 100 cims de la FEEC.

## Referències

* ↑ Institut Cartogràfic i Geològic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].
# Brandizzo

Brandizzo és un comune (municipi) de la ciutat metropolitana de Torí, a la regió italiana del Piemont, situat a uns 15 quilòmetres al nord-est de Torí. A 1 de gener de 2019 la seva població era de 8.738 habitants.
Brandizzo limita amb els següents municipis: Chivasso, Volpiano, Settimo Torinese i San Raffaele Cimena.

## Referències

* ↑ «Resident population on 1st january» (en anglès). ISTAT. [Consulta: 2 abril 2020].
# L'Encantada (Alcarràs)

L'Encantada és una serra al municipi d'Alcarràs a la comarca del Segrià, amb una elevació màxima de 204 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Gun Barrel City

Gun Barrel City és una població dels Estats Units a l'estat de Texas. Segons el cens del 2000 tenia 5.145 habitants.

## Demografia

Segons el cens del 2000, Gun Barrel City tenia 5.145 habitants, 2.163 habitatges, i 1.498 famílies. La densitat de població era de 386,5 habitants/km².
Dels 2.163 habitatges en un 24,8% hi vivien nens de menys de 18 anys, en un 55,5% hi vivien parelles casades, en un 9,9% dones solteres, i en un 30,7% no eren unitats familiars. En el 26,4% dels habitatges hi vivien persones soles el 13,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,82.
Per edats la població es repartia de la següent manera: un 21,8% tenia menys de 18 anys, un 7% entre 18 i 24, un 23,7% entre 25 i 44, un 25% de 45 a 60 i un 22,6% 65 anys o més.
L'edat mediana era de 43 anys. Per cada 100 dones de 18 o més anys hi havia 89,6 homes.
La renda mediana per habitatge era de 30.075 $ i la renda mediana per família de 34.321 $. Els homes tenien una renda mediana de 33.872 $ mentre que les dones 21.563 $. La renda per capita de la població era de 21.046 $. Aproximadament el 13,1% de les famílies i el 14,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gun Barrel City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 12 agost 2010].
* ↑ «Geographic Comparison Table- Gun Barrel City». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Miller City

Miller City és una població dels Estats Units a l'estat d'Ohio. Segons el cens del 2000 tenia 136 habitants.

## Demografia

Segons el cens del 2000, Miller City tenia 136 habitants, 51 habitatges, i 36 famílies. La densitat de població era de 437,6 habitants per km².
Dels 51 habitatges en un 25,5% hi vivien nens de menys de 18 anys, en un 62,7% hi vivien parelles casades, en un 2% dones solteres, i en un 27,5% no eren unitats familiars. En el 25,5% dels habitatges hi vivien persones soles l'11,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 3,08.
Per edats la població es repartia de la següent manera: un 26,5% tenia menys de 18 anys, un 11% entre 18 i 24, un 22,8% entre 25 i 44, un 16,2% de 45 a 60 i un 23,5% 65 anys o més.
L'edat mediana era de 36 anys. Per cada 100 dones de 18 o més anys hi havia 96,1 homes.
La renda mediana per habitatge era de 43.125 $ i la renda mediana per família de 53.750 $. Els homes tenien una renda mediana de 41.250 $ mentre que les dones 18.333 $. La renda per capita de la població era de 20.427 $. Cap de les famílies i l'1% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Miller City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Miller City». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Cabra del Caucas oriental

La cabra del Caucas oriental (Capra cylindricornis) és una cabra que viu a la muntanya i que només es troba a la meitat oriental de la serralada del Caucas.
Les cabres del Caucas oriental mesuren fins a 1 metre d'alçada a l'espatlla i pesen uns 60 kg. Tenen el cos gran però estret i les potes curtes. En general tenen un pelatge castany fosc a l'hivern, que es torna més clar a l'estiu. Els mascles tenen banyes lleugerament en forma de lira que assoleixen una llargada d'uns 90 cm en els mascles, mentre que en les femelles són molt més petites (un màxim de 30 cm).

## Referències

* ↑ Weinberg, Paul; Lortkipanidze, Bejan «Capra cylindricornis». IUCN Red List of Threatened Species, 29-11-2019.
* ↑ «Modeling the distribution and abundance of eastern tur (Capra cylindricornis) in the Caucasus» (en anglès). Journal of Mammalogy. Oxford Academic, Volum 99, 4, 08-06-2018, pàg. 885–897 [Consulta: 9 maig 2020].
* ↑ Weinberg, Paul J. «Capra cylindricornis» (PDF) (en anglès) pp. 1-9, 3 figs. Mammalian Species, núm.695, Oxford Academic Journals,, 05-07-2002. [Consulta: 9 maig 2020].

## Bibliografia

* Weinberg, P.J. 2002, Mammalian Species. Capra cylindricomis.(Blyth, 1841) No. 695, American Society of Mammalogists.(anglès)
* Gavashelishvili, A. 2004, Habitat selection by East Caucasian tur (Capra cylindricornis) Biological Conservation 120 (3): 391-398.(anglès)

## Enllaços externs

* Llista vermella IUNC. Eastern Tur, Capra cylindricornis
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Lluís Maria Andriani

Lluís Maria Andriani (24 de setembre de 1773, Barcelona - † segle xviii) fou un militar barceloní.

## Biografia

Estudià en un seminari de nobles i el 1790 inaugurà la seva carrera militar, lluitant contra els marroquins al setge de Ceuta.
Durant la Guerra del Francès prengué part en diversos fets d'armes. Fou nomenat governador de San Fernando de Sagunto l'agost de 1811 i segons consta en els seus fulls de serveis, «feu la seva gloriosa defensa i rebutjat l'assalt de 28 de setembre del mateix any, per la qual cosa se li conferí el grau de brigadier; rebutjà amb igual o major glòria els assalts de 18 d'octubre del propi any, i després d'allargada la defensa miraculosament per espai de dies, per mitjà dels esforços més grans, i passats ja trenta-quatre dies de rigorós setge al qual forçà l'enemic, obligant-lo a reconèixer per plaça forta o un retrinxerament no conclòs, quedà fet presoner el 26 del dit mes i any».
Estigué a França com a presoner del 1812 al 1813 i tornà a Espanya l'any següent. El 1823 el destinaren com a comissari regi al cos de l'exèrcit francès que comandava Molitor. Després d'haver estat promogut a mariscal de camp el 1835, exercí el càrrec de segon cap del capità general de Madrid i el 1855 se li concedí la pensió de San Hermenegildo.
També escrigué diverses memòries de les accions militars en què participà.

## Referències

* 1 2 3 4 5 6 7 8 Elías de Molins, 1889, p. 85.
# LPE

LPE té els següents significats:
* Divisòria d'aigües (del seu nom en francès Ligne de Partage des Eaux), frontera hidrogràfica entre dues conques
* Parell solitari (del seu nom en anglès Lone Pair Electrons), parell d'electrons de valència no compartits en cap enllaç
* Epitàxia en fase líquida (del seu nom en anglès Liquid-Phase Epitaxy), mètode per al creixement de cristalls semiconductors
* Longitud del periàpside, angle utilitzat en mecànica celeste
* LPE també és el codi OACI de LATAM Perú, aerolínia amb seu al Perú
* lpe també és el codi ISO 639-3 del lepki, llengua papú parlada a la Papua Occidental
# Gunnar Olsson (futbolista, 1901)

Gunnar Olsson (Helsingborg, 27 de març de 1901 - Helsingborg, 4 de maig de 1960) va ser un futbolista suec, que jugava de davanter, que va competir durant les dècades de 1920 i 1930.
A nivells de clubs jugà al Hälsingborgs IF i al Halmstads BK. Amb la selecció de futbol de Suècia va jugar deu partits entre 1923 i 1932, en què marcà 4 gols. El 1924 fou seleccionat per disputar la competició de futbol dels Jocs Olímpics de París, on l'equip guanyà la medalla de bronze, però ell no disputà cap partit.

## Referències

* ↑ Gunnar Olsson - eu-football.info
* ↑ Gunnar Olsson - national-football-teams.com
# Miller Place

Miller Place és una concentració de població designada pel cens dels Estats Units a l'estat de Nova York. Segons el cens del 2000 tenia 10.580 habitants.

## Demografia

Segons el cens del 2000, Miller Place tenia 10.580 habitants, 3.397 habitatges, i 2.833 famílies. La densitat de població era de 566,6 habitants per km².
Dels 3.397 habitatges en un 46,7% hi vivien nens de menys de 18 anys, en un 74% hi vivien parelles casades, en un 6,8% dones solteres, i en un 16,6% no eren unitats familiars. En el 13% dels habitatges hi vivien persones soles el 4,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,1 i el nombre mitjà de persones que vivien en cada família era de 3,42.
Per edats la població es repartia de la següent manera: un 30,2% tenia menys de 18 anys, un 6,5% entre 18 i 24, un 29,9% entre 25 i 44, un 26,1% de 45 a 60 i un 7,3% 65 anys o més.
L'edat mediana era de 36 anys. Per cada 100 dones de 18 o més anys hi havia 95,4 homes.
La renda mediana per habitatge era de 80.455 $ i la renda mediana per família de 87.656 $. Els homes tenien una renda mediana de 58.887 $ mentre que les dones 37.091 $. La renda per capita de la població era de 27.895 $. Entorn de l'1% de les famílies i el 2,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Miller Place». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Miller Place». American Fact Finder. Oficina del Cens dels Estats Units, 12-01-2010.
# Little Sioux

Little Sioux és una població dels Estats Units a l'estat d'Iowa. Segons el cens del 2000 tenia 217 habitants.

## Demografia

Segons el cens del 2000, Little Sioux tenia 217 habitants, 96 habitatges, i 62 famílies. La densitat de població era de 239,4 habitants/km².
Dels 96 habitatges en un 22,9% hi vivien nens de menys de 18 anys, en un 51% hi vivien parelles casades, en un 10,4% dones solteres, i en un 34,4% no eren unitats familiars. En el 29,2% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,78.
Per edats la població es repartia de la següent manera: un 20,7% tenia menys de 18 anys, un 9,2% entre 18 i 24, un 24,9% entre 25 i 44, un 26,3% de 45 a 60 i un 18,9% 65 anys o més.
L'edat mediana era de 42 anys. Per cada 100 dones de 18 o més anys hi havia 89 homes.
La renda mediana per habitatge era de 28.583 $ i la renda mediana per família de 29.750 $. Els homes tenien una renda mediana de 27.321 $ mentre que les dones 16.250 $. La renda per capita de la població era de 20.410 $. Entorn del 13,4% de les famílies i el 17,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Little Sioux». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Little Sioux». American Fact Finder. Oficina del Cens dels Estats Units, 12-01-2010.
# LPH

LPH té els següents significats:
* Lactasa (del seu nom en anglès Lactase-Phlorizin Hydrolase), enzim produït a l'intestí prim dels mamífers
* Lactogen placentari humà, hormona que es sintetitza a la placenta
* Lipotropina (del seu nom en anglès Lipotropic Pituitary Hormone), hormona secretada a la hipòfisi anterior
* Landing Platform Helicopter, vaixell de guerra dissenyat per a actuar com a plataforma per a helicòpters
* Locality preserving hallucination, algorisme de face hallucination per als sistemes de reconeixement facial